
GHEORGHE CIUHANDU

R E F E R A T

Privind propunerea de aprobare  a  Organigramei,  Statului de Funcţii şi  a funcţiilor publice la  Direcţia  de Asistenţă Socială Comunitară  Timişoara 

Prin  H.C.L.M.T. nr.118/03.04.2007 s-a aprobat modificarea Organigramei,  Statului de Funcţii şi funcţiilor publice la  Direcţia  de Asistenţă Socială Comunitară  Timişoara. 

  
În luna septembrie 2007 la nivelul instituţiei s-a organizat examen de promovare în clasă a funcţionarilor publici încadraţi pe funcţii publice cu nivel de studii inferior , care absolvă o formă de învăţământ superior de lungă sau de scurtă durată în specialitatea în care îţi desfăşoară activitatea, conform Ordinului nr. 1900/2007 al  Preşedintelui Agenţiei Naţionale a Funcţionarilor Publici.


De asemenea, în luna noiembrie 2007 s-a organizat examen de promovare ca urmare a absolvirii studiilor superioare pentru referent III- personal contractual prin transformarea postului într-un post de nivel superior, respectiv asistent social, conform O.G. 10/2007 privind creşterile salariale ce se vor acorda personalului bugetar salarizat pentru anul 2007.

În data de 14.11.2007 s-a primit de la Agenţia Naţională a Funcţionarilor Publici avizul favorabil nr.1047331/06.11.2007 de transformare a postului referent clasa III, asistent 3 în inspector, clasa I, asistent, treapta 3.

Ca urmare, funcţia publică de execuţie- referent clasa III  gr. asistent treapta 3 ,ocupată , se transformă   în inspector, clasa I gr.  asistent, treapta 3 şi postul de referent III, ocupat, se transformă   în  asistent social. 

Totodată, se impune reorganizarea compartimentelor la nivelul Direcţiei de Asistenţă Socială Comunitară Timişoara,  pentru următoarele motive: creşterea volumului de achiziţii şi  o gestionare mai bună a resurselor umane.

 
 În acest scop propunem dezvoltarea Compartimentului Achiziţii Publice şi  Compartimentului Juridic şi Resurse Umane prin mutarea unor posturi vacante de la alte compartimente. 

De asemenea, pentru buna funcţionare, pe baza propunerilor şefilor de servicii, se reorganizează prin comasarea compartimentelor Serviciul de Asistenţă Socială şi  Serviciul Centru de zi pentru copiii cu dizabilităţi Podul Lung.

Pentru buna funcţionare a Serviciului pentru Protecţia Persoanelor Vârstnice se înfiinţează două birouri: Biroul Îngrijire la Domiciliu şi Biroul Centre de zi, conduse de câte un şef birou- asistent social prin transformarea unor posturi vacante din cadrul  aceluiaşi serviciu. 

Menţionăm că această reorganizare nu afectează numărul total de posturi al D.A.S.C. Timişoara.  

Ca urmare, propunem aprobarea în mod corespunzător a  Organigramei, Statului de funcţii  şi a funcţiilor publice la Direcţia de Asistenţă Socială Comunitară Timişoara.

Anexăm :

-copia Avizului nr. 1047331/06.11.2007 
-copie HCLMT nr.118/03.04.2007

